|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  MMR18080138 Frumvarp til laga um samskiptaráðgjafa íþrótta- og æskulýðsmála |
| **Ráðuneyti /verkefnisstjóri** |  Mennta- og menningarmálaráðuneytið |
| **Innleiðing EES-gerðar?** | [ ]  Já[x]  Nei |
| **Dags.** |  6. september 2018 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Frumvarp þetta er samið í mennta- og menningarráðuneyti á grundvelli vinnu starfshóps sem skipaður var 19. mars 2018 í kjölfar yfirlýsinga íþróttakvenna undir myllumerkinu #ég líka (#metoo) ásamt frásögnum þeirra. Starfshópnum var ætlað að gera tillögur um aðgerðir, m.a. með því að skoða þá verkferla sem gilda og gera tillögur til úrbóta þar sem þess er þörf. Með frumvarpinu er lagt til að stofnað verði til starfs sérstaks samskiptaráðgjafa íþrótta- og æskulýðsstarfs sem skal hafa það meginhlutverk að bæta umgjörð til að tryggja öryggi allra þeirra sem taka þátt í starfi þeirra félaga og samtaka, sem frumvarp þetta nær til, og leiðbeina þeim sem verða fyrir atvikum eða misgerðum í eða tengslum við starf þeirra.Starfshópurinn opnaði síðu á samráðsgátt stjórnarráðsins þar sem íþrótta-og æskulýðsfélögum og almenningi var frjálst að senda inn ábendingar eða tillögur til starfshópsins. Í gegnum þá gátt bárust tillögur um að koma ætti á fót úrræði í líkingu við það sem frumvarpið kveður á um. Tillögur þessar eru af sama tagi og íþróttafélög og íþróttakonur höfðu þá þegar kallað eftir.Að teknu tilliti til þess sem að framan greinir er talið afar brýnt að setja á fót samskiptaráðgjafa íþrótta- og æskulýðsstarfs. 1. **Hvert er úrlausnarefnið?**

Í frumvarpinu er lagt til að stofnað verði tímabundið til starfs samskiptaráðgjafa íþrótta- og æskulýðsstarfs. Markmiðið er að gera íþrótta- og æskulýðsstarf að öruggu umhverfi þar sem börn og fullorðnir, óháð kyni eða stöðu að öðru leyti, geta stundað íþróttir eða tómstundir í öruggu umhverfi og leitað sér aðstoðar eða réttar síns vegna atvika sem þar koma upp án ótta við afleiðingarnar. Með þessu er þó ekki sagt að íþrótta- og æskulýðsstarf hafi verið óöruggur staður til þessa en að teknu tilliti til yfirlýsinga og frásagna íþróttakvenna er ljóst að það þarf að taka til hendinni og tryggja öryggi þátttakenda þegar kemur að kynferðislegri áreitni eða ofbeldi sem verða í eða í tengslum við starf þeirra samtaka og félaga sem falla undir frumvarp þetta. Afar brýnt er að úrræðið verði sett á fót en fyrir liggur að innan íþrótta koma reglulega upp aðstæður þar sem óeðlilegir og jafnvel ofbeldisfullir atburðir eru sagðir eðlilegur hluti af íþróttunum.1. **Að hvaða marki duga gildandi lög og reglur ekki til?**

Í gildandi lögum er ekki gert ráð fyrir úrræði á borð við það sem frumvarpið mælir fyrir um. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Starfsemi í málaflokknum er að mestu leyti á hendi frjálsra félaga og félagasamtaka sem og sveitarfélaga, í samstarfi við ríkið, enda byggist hún að stórum hluta á sjálfboðastarfi og eigin fjármögnun. Málaflokkurinn er í eðli sínu þverfaglegur og hefur því víða skírskotun. Meginmarkmið aðgerða ríkis og sveitarfélaga samkvæmt íþróttalögum er að stuðla að því að allir landsmenn eigi þess kost að iðka íþróttir við sem hagstæðust skilyrði og tilgangur æskulýðslaga er að styðja börn og ungmenni til þátttöku í æskulýðsstarfi og skapa sem bestar aðstæður fyrir þau til að vera virkir þátttakendur í samfélaginu. Samningar eru gerðir um framlög til helstu heildarsamtaka.**Bæta umgjörð og auka gæði í skipulögðu íþrótta- og æskulýðsstarfi.** Að­gerðir stjórnvalda felast í að styrkja rekstur heildarsamtaka sem vinna að faglegri umgjörð íþrótta- og æskulýðsstarfs. Sveitarfélög skapa aðstöðu og vinna með félögum í nærumhverfinu. **Efla umgjörð og stuðning við afreksíþróttafólk**svo að hægt sé að standa fyrir sambærilegu afreksstarfi hér á landi og gert er í nágrannalöndunum.Framtíðarsýn fyrir íþrótta- og æskulýðsmál er að allir landsmenn geti aukið lífsgæði sín með því að njóta og taka þátt í öflugu og fjölbreyttu menningar-, lista-, íþrótta- og æskulýðsstarfi og að varðveittur menningararfur þjóðarinnar verði aðgengilegur almenningi og komandi kynslóðum eins og kostur er. Sjá fjármálaáætlun 2019-2023.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmiðið er að gera íþrótta- og æskulýðsstarf að öruggu umhverfi þar sem börn og fullorðnir, óháð kyni eða stöðu að öðru leyti, geta stundað íþróttir eða tómstundir í öruggu umhverfi og leitað sér aðstoðar eða réttar síns vegna atvika sem þar koma upp án ótta við afleiðingarnar. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Að óeðlilegir og jafnvel ofbeldisfullur atburðir viðgangist innan íþróttahreyfingarinnar og að brotaþolar þori ekki að segja frá reynslu sinni í ótta við afleiðingarnar. Þá mundi sú staða viðhaldast að þekking sé ekki til staðar á þeim úrræðum sem brotaþolum stendur til boða.1. **Önnur úrræði en lagasetning sem metin hafa verið**

Að mati ráðuneytisins er mikilvægt að starfsmaðurinn hafa lögbundið hlutverk og væri ekki mögulegt fyrir hann að framkvæma hlutverk sitt án lagalegs umboðs. Áformin eru um að viðkomandi starf sé tímabundið átaksverkefni til fimm ára.1. **Mögulegar leiðir við lagasetningu**

Ekki kom annaðtil skoðunar en að setja sérlög. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Vísað er til umfjölluna í svörum A1 og A2 að ofan.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Lagt er til að lögfesta nýjan lagabálk um samskiptaráðgjafa íþrótta- og æskulýðsstarfs og að bæta við ákvæði í íþróttalög sem mælir fyrir um að óheimilt verði að ráða einstaklinga til starfa hjá íþróttafélögum eða þiggja framlag þeirra sem sjálfboðaliða hafi þeir hlotið refsidóm fyrir brot gegn ákvæðum kynferðisbrotakafla almennra hegningarlaga. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Já, þetta kemur beint inn á skuldbindingar okkar samkvæmt Lanzarode samningnum um vernd barna.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei1. **Er önnur grundvallarlöggjöf sem taka þarf tillit til?**

Nei  |
| 1. **Samráð**
 |
| 1. **Hverjir eru helstu hagsmunaaðilar?**

ÍSÍ, UMFÍ, Samband íslenskra sveitarfélaga, Æskulýðsvettvangurinn, LUV og önnur starfsemi sem kemur inn á málaflokk 18.4 (íþrótta- og æskulýðsmál).1. **Er skörun við stjórnarmálefni annarra ráðuneyta?**

Nei1. **Samráð sem þegar hefur farið fram**

Starfshópurinn var skipaður fulltrúum frá ráðuneytinu, ÍSÍ, UMFÍ, Sambandi íslenskra sveitarfélaga og frá íþróttakonum. Hópurinn opnaði einnig síðu á samráðsgátt þar sem almenningi og félögum gafst kostur á að koma ábendingum til starfshópsins.1. **Fyrirhugað samráð**

Meðfylgjandi skjöl verða sett á samráðsgátt til opins samráðs. Sama gildir um frumvarpsdrög. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Nei.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Upplýsingar um þetta atriði liggja ekki fyrir.1. **Hvaða forsendur þurfa að vera fyrir hendi til að lagasetning beri árangur?**

Engar sérstakar.1. **Mælikvarðar á árangur og útkomu**

Samskiptafulltrúi mun taka saman upplýsingar um starfsemi sína og þær tilkynningar sem honum hafa borist á liðnu almanaksári og munu þær upplýsingar varpa ljósi á stöðu mála á málefnasviðinu.1. **Hefur verið hugað að því að afla gagna til að meta árangur þegar þar að kemur?**

Já. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |